Diari Oficial de la Generalitat Valenciana


Sumari del DOGV 7727, del 24-02-2016 (2016/1159)

Informació pública de la sol·licitud de modificació substancial de l'autorització ambiental integrada número 474/AAI/CV, promoguda per Selev Pet Industry, SLU, per a indústria d'aprofitament i tractament de subproductes carnis per a obtenció de greixos animals i productes per a l'alimentació animal, en els termes municipals de Silla i Picassent.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7727

Data del DOGV
:   24-02-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/1159


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de la sol·licitud de modificació substancial de l'autorització ambiental integrada número 474/AAI/CV, promoguda per Selev Pet Industry, SLU, per a indústria d'aprofitament i tractament de subproductes carnis per a obtenció de greixos animals i productes per a l'alimentació animal, en els termes municipals de Silla i Picassent. [2016/1159]  
De conformitat amb el que establix l'article 30 de la Llei 6/2014, de 25 de juliol, de la Generalitat, de Prevenció, Qualitat i Control Ambiental d'Activitats en la Comunitat Valenciana, i també en l'article 36 de la Llei 21/2013, de 9 de desembre, d'Avaluació Ambiental, se sotmet a informació pública l'expedient número 047/15 IPPC SPCIC/JOM, tramitat a instància de la mercantil Selev Pet Industry, SLU (CIF N68219728), amb domicili social en l'autovia A-7, km 356, terme municipal de Silla, que té per objecte la modificació substancial de l'autorització ambiental integrada número 474/AAI/CV, atorgada per a instal·lació d'aprofitament i tractament de subproductes carnis per a obtenció de greixos animals i productes per a l'alimentació animal en els termes municipals de Silla i Picassent.  
  
- Peticionari: Selev Pet Industry, SLU.  
- Emplaçament: autovia A-7, km 356, termes municipals de Silla i Picassent.  
- Projecte: projecte bàsic de modificació substancial de l'autorització ambiental integrada número 474/AAI/CV, atorgada per a instal·lació d'aprofitament i tractament de subproductes carnis per a obtenció de greixos animals i productes per a l'alimentació animal.  
- Capacitat de producció (kg/any): subproductes d'animals d'abastiment, 43.901.907; subproductes d'animals d'origen avícola, 24.126.891; subproductes d'animals líquids, 32.557.595.  
El que es posa en general coneixement perquè, en el termini de 30 dies hàbils a partir de l'endemà de la publicació d'este anunci en el Diari Oficial de la Comunitat Valenciana, les entitats i particulars interessats puguen presentar les al·legacions que estimen convenients.  
  
Durant este termini, els interessats podran examinar el projecte presentat en la Direcció General del Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, sítia en la ciutat administrativa 9 d'Octubre, torre 1, carrer de Castán Tobeñas, núm. 77, de València, i també en els ajuntaments de Silla i Picassent, on estarà exposat en hores d'atenció al públic.  
Finalitzat el període d'informació pública, s'anunciarà en el Diari Oficial de la Comunitat Valenciana el moment en què podrà consultar-se en la web de la Conselleria d'Agricultura, Medi Ambient, Canvi Climàtic i Desenvolupament Rural l'informe relatiu a les al·legacions presentades.  
  
València, 12 de febrer de 2016. El director general del Canvi Climàtic i Qualitat Ambiental: Joan Piquer Huerga.